שרון טל (ספורטאית)

שרון טל (נולדה ב-9 בדצמבר 2002) היא אתלטית וספורטאית ישראלית. מאז 2018 טל היא היחידה המייצגת את ישראל בקרב חמש מודרני. טל הגיעה למקום השישי בתחרות גביע אירופה שנערכה ב-2018 בטביליסי שבגאורגיה וייצגה את ישראל בתחרות גביע אירופה שנערכה בפראג שבצ'כיה. טל היא אלופת ישראל לשנת 2020 במרוצי שדה, אלופת ישראל בריצת 1500 מטר (עד גיל 20) ובירי באקדח.

ביוגרפיה 
שרון טל נולדה בכפר ויתקין (דור רביעי במושב), אחות תאומה לכרמל. לשתיים אחות צעירה נוספת בשם תמר. בגיל 10 החלה שרון טל להתאמן אצל המאמנת נועה ברקמן. בעזרתה הכירה לספורטאית בקרב חמש מודרני. 

בהיותה הספורטאית היחידה בענף בישראל ולצורך יצירת שגרת אימונים מחייבת מתאמנת שרון טל במועדונים שונים ביניהם:
 מועדון רצי רמת השרון בהדרכת זהבה שמואלי
 מועדון הקליעה "הפועל מעברות" בהדרכת גיא סטריק ואלמוג גרון
 הפועל עמק חפר בשחייה
 הפועל כפר סבא בסייף בהדרכת אוהד בלוה

בשנת 2018 ייצגה שרון את ישראל בתחרות גביע אירופה בטביליסי שבגאורגיה והגיעה למקום השישי.

בשנת 2019 ייצגה שרון את ישראל בגביע אירופה בפראג שבצ'כיה.

בשנת 2020 בשל מגפת הקורונה בוטלו התחרויות הבינלאומיות באירופה. באותה שנה הגיעה שרון טל למקום הראשון באליפות ישראל במרוצי שדה עד גיל 20 (U-20), למקום הראשון באליפות ישראל בריצה 1500 מטר עד גיל 20 (U-20), ולמקום הראשון בירי אקדח (U-20).

קישורים חיצוניים 
 

 ספורטאית השבוע שרון טל בשוונג

אתלטיות ישראליות
אלופות ישראל בריצה
אלופי ישראל בריצה
כפר ויתקין: אישים
תאומים ישראלים
ישראליות שנולדו ב-2002
ישראלים שנולדו ב-2002